GULF แจ้งซื้อ INTUCH เพิ่ม แตะ 8% จ่อบุ๊คปันผล Q3/63 ทันที 300 ลบ.
GULF แจ้งซื้อ INTUCH เพิ่ม แตะ 8% จ่อบุ๊คปันผล Q3/63 ทันที 300 ลบ.
GULF แจ้งซื้อ INTUCH เพิ่ม แตะ 8% จ่อบุ๊คปันผล Q3/63 ทันที 300 ลบ.
28 ส.ค. 2563

บริษัท กัลฟ์ เอ็นเนอร์จี ดีเวลลอปเมนท์ จำกัด (มหาชน) หรือ GULF แจ้งข้อมูลต่อตลาดหลักทรัพย์แห่งประเทศไทย (ตลท.) ว่าคณะกรรมการบริษัทฯ ได้มีมติอนุมัติให้บริษัทฯ ลงทุนในหุ้นสามัญในบริษัท อินทัช โฮลดิ้งส์ จำกัด (มหาชน) หรือ INTUCH ได้ไม่เกินร้อยละ 10.00 ของจำนวนหุ้นที่ออกและจำหน่ายแล้วทั้งหมดของ INTUCH โดยการซื้อขายผ่านตลาดหลักทรัพย์แห่งประเทศไทย และ/หรือโดยวิธีอื่นใดตามที่เห็นสมควร ภายใต้กฎหมายและหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) และตลาดหลักทรัพย์ฯ ที่เกี่ยวข้อง
โดย ณ วันที่ 21 สิงหาคม 2563 บริษัทฯ ถือหุ้นสามัญใน INTUCH คิดเป็นสัดส่วนร้อยละ 7.99 ของจำนวนหุ้นที่ออกและจำหน่ายแล้วทั้งหมดของ INTUCH ทั้งนี้ มติที่ประชุมคณะกรรมการบริษัทฯ ดังกล่าวข้างต้นได้อนุมัติมอบอำนาจให้ประธานเจ้าหน้าที่บริหาร และ/หรือบุคคลที่ประธานเจ้าหน้าที่บริหารมอบหมาย มีอำนาจในการเจรจาทำความตกลงกำหนด แก้ไขเปลี่ยนแปลงรายละเอียดเงื่อนไข รวมถึงวิธีการลงทุน ราคาการซื้อและ/หรือขายหุ้นสามัญ INTUCH และการดำเนินการใด ๆ ที่จำเป็นในการลงทุนในหุ้นสามัญ INTUCH การจัดหาแหล่งเงินทุน การลงนามในสัญญา บันทึกข้อตกลง และเอกสารต่าง ๆ
อีกทั้งลงนามในแบบฟอร์ม คำขอ และหลักฐานต่าง ๆ ที่จำเป็นและเกี่ยวข้องกับการลงทุนในหุ้นสามัญ INTUCH และติดต่อแจ้ง ขออนุญาต การขอผ่อนผันกับหน่วยงานราชการ หรือหน่วยงานกำกับดูแลที่เกี่ยวข้อง อาทิ สำนักงาน ก.ล.ต. และตลาด หลักทรัพย์ฯ ตลอดจนดำเนินการต่าง ๆ ที่จำเป็นและสมควรเพื่อประโยชน์สูงสุดของบริษัทฯ ตามกรอบที่ได้รับอนุมัติจากคณะกรรมการบริษัทฯ
ทั้งนี้ ธุรกรรมการลงทุนในหุ้นสามัญ INTUCH ข้างต้นเข้าข่ายเป็นการได้มาซึ่งทรัพย์สินของบริษัทจดทะเบียนตามที่กำหนดในประกาศคณะกรรมการกากับตลาดทุนที่ ทจ. 20/2551 เรื่องหลักเกณฑ์ในการทารายการที่มีนัยสำคัญที่เข้าข่ายเป็นการได้มาหรือจาหน่ายไปซึ่งทรัพย์สิน (รวมทั้งที่ได้มีการแก้ไขเพิ่มเติม) และประกาศคณะกรรมการตลาดหลักทรัพย์แห่งประเทศไทย เรื่อง การเปิดเผยข้อมูลและการปฏิบัติการของบริษัทจดทะเบียนในการได้มาหรือจำหน่ายไปซึ่งสินทรัพย์ พ.ศ. 2547 (ประกาศรายการได้มาหรือจำหน่ายไปซึ่งสินทรัพย์)
โดยเมื่อคำนวณขนาดรายการมีขนาดรายการสูงสุดรวมเท่ากับร้อยละ 27.3406 ตามเกณฑ์กำไรสุทธิจากการดาเนินงาน ตามงบการเงินรวมบริษัทฯ สาหรับปีสิ้นสุด ณ วันที่ 31 ธันวาคม 2562 และงวดสิ้นสุด ณ วันที่ 31 มีนาคม 2563
ทั้งนี้ เมื่อบริษัทฯ ได้พิจารณานับรวมรายการได้มาซึ่งสินทรัพย์อื่นของบริษัทฯ ที่เกิดขึ้นในรอบระยะเวลา 6 เดือนที่ผ่านมาก่อนเข้าทำรายการในครั้งนี้ ทำให้รายการได้มาซึ่งสินทรัพย์ของบริษัทฯ มีขนาดรายการเท่ากับร้อยละ 27.5429 ตามเกณฑ์กำไรสุทธิจากการดำเนินงาน ซึ่งเข้าข่ายเป็นรายการได้มาซึ่งสินทรัพย์ประเภทที่ 2 และจะส่งผลให้บริษัทฯ มีหน้าที่ต้องเปิดเผยข้อมูลสารสนเทศเกี่ยวกับรายการได้มาซึ่งสินทรัพย์ของบริษัทฯ ต่อตลาดหลักทรัพย์ฯ และจัดส่งสารสนเทศซึ่งมีรายละเอียดตามที่กำหนดให้แก่ผู้ถือหุ้นภายใน 21 วัน นับแต่วันที่เปิดเผยรายการดังกล่าวต่อตลาดหลักทรัพย์ฯ
โดย “ผู้สื่อข่าว” รายงานว่าหากการเข้าซื้อหุ้น INTUCH ของ GULF เกิดขึ้นก่อนหน้าวันที่ 20 ส.ค.2563 ทั้งจำนวน ซึ่งเป็นวันที่ไม่ได้รับสิทธิปันผล (XD) เท่ากับว่า GULF จะได้รับเงินปันผลในการเข้าซื้อครั้งนี้จำนวน 294.73 ล้านบาท จากการเข้าถือหุ้นทั้งหมด 256.28 ล้านหุ้น โดยมีกำหนดวันที่จ่ายปันผล 3 ก.ย. 2563 โดย GULF จะสามารถบันทึกเงินจำนวนดังกล่าวเป็นรายได้จากเงินปันผลในไตรมาส 3/2563 ทันที
สำหรับโครงสร้างผู้ถือหุ้นใหญ่อันดับที่ 1-5 มีดังนี้
(ภาพรวมข้อมูลผู้ถือหุ้น ณ วันที่ 21/08/2563)